**OBRAZLOŽENJE I. IZMJENA I DOPUNA FINANCIJSKOG PLANA ZA 2024. GODINU** **INSTITUTA ZA VODE „JOSIP JURAJ STROSSMAYER“**

1. **OPĆI DIO**

**PRIHODI I PRIMICI**

Na temelju Odluke o rasporedu sredstava državnog proračuna Republike Hrvatske za 2024. godinu (NN 65/2024, 31. svibnja 2024.) dio sredstava iz Državnog proračuna Republike Hrvatske za 2024. godinu, koji je ranije bio pod razdjelom 077 Ministarstva gospodarstva i održivog razvoja i odnosio se na aktivnosti zaštite okoliša, očuvanje prirode i upravljanje vodnim resursima, prenesen je u novi razdjel 078, uspostavljen za Ministarstvo zaštite okoliša i zelene tranzicije.

Novo Ministarstvo zaštite okoliša i zelene tranzicije preuzelo je sve nadležnosti i zadatke Instituta za vode J.J. Strossmayer.

Slijedom navedenog, novi financijski plan za 2024. iskazan je samo u dijelu novog Ministarstva zaštite okoliša i zelene tranzicije, dok je izvorni plan bio iskazan prije nastalih statusnih promjena.

Financijski plan Instituta za vode „ Josip Juraj Strossmayer“ za 2024. godinu, u okviru Državnog proračuna Republike Hrvatske za 2024. godinu (NN 149/23), sadrži prihode i rashode u ukupnom iznosu od 9.057.000 EUR odnosno 7.145.721 EUR za glavu 07820, te 1.911.279 EUR za glavu 07780.

Sredstva za financiranje poslovanja Instituta za vode „Josip Juraj Strossmayer“ osiguravaju se iz financijskog plana Hrvatskih voda i planirana su na izvoru 52 Ostale pomoći u iznosu od 9.057.000 EUR za 2024. godinu.

Institut za vode „ Josip Juraj Strossmayer“ kroz prvu izmjenu i dopunu financijskog plana za 2024. godinu, u okviru izmjena Državnog proračuna Republike Hrvatske za 2024. godinu, planira smanjenje prihoda na izvoru 52 Ostale pomoći u iznosu od 1.519.000 EUR.

**RASHODI I IZDACI**

Plan rashoda Instituta za vode „ Josip Juraj Strossmayer“ za 2024. godinu planiran je u okviru jedne aktivnosti A937001 ADMINISTRACIJA I UPRAVLJANJE u iznosu od 9.057.000,00 EUR odnosno zbroj 1.911.279 EUR i 7.145.721 EUR za obje glave i to u okviru rashoda poslovanja u iznosu od 6.762.867 EUR i rashoda za nabavu nefinancijske imovine u iznosu od 382.854 EUR.

Od planiranih rashoda poslovanja u iznosu od 6.762.867 EUR, rashodi za zaposlene planirani su u iznosu od 1.078.390 EUR, materijalni rashodi planirani su u iznosu od 5.674.477 EUR te naknade građanima i kućanstvima na temelju osiguranja i druge naknade u iznosu od 10.000,00 EUR.

3 Rashodi poslovanja planirani u iznosu od 6.762.867 EUR planiraju se ovim izmjenama smanjiti za iznos od 1.364.100 EUR na iznos od 5.398.767 EUR.

31 Rashodi za zaposlene planirani u iznosu od 1.078.390 EUR, planiraju se ovim izmjenama uvećati za iznos od 89.700 EUR na iznos od 1.168.090 EUR od čega se najznačajnije promjene odnose na povećanje plaća za zaposlene.

Temeljem Zakona o plaćama u državnim i javnim službama (NN 155/2023) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (NN 22/2024, 26.veljače 2024.), izražene su ključne promjene u strukturi plaća zaposlenika unutar javnih institucija, uključujući i Institut za vode „Josip Juraj Strossmayer“.

Uredba je rezultat potrebe za reformom sustava plaća, s ciljem povećanja transparentnosti i pravednosti u nagrađivanju zaposlenika što je rezultiralo povećanjem rashoda za zaposlene u iznosu od 89.700,00 EUR.

32 Materijalni rashodi planirani u iznosu od 5.674.477 EUR planiraju se ovim izmjenama smanjiti za iznos od 1.443.800 EUR na iznos od 4.230.677 EUR od čega se najznačajnije promjene odnose na smanjenje rashoda za usluge i to usluga monitoringa vanjskih ovlaštenih laboratorija i znanstvenih institucija.

37 Naknade građanima i kućanstvima na temelju osiguranja i druge naknade planirani u iznosu od 10.000 EUR, planiraju se ovim izmjenama smanjiti za iznos od 10.000 EUR na iznos od 0,00 EUR.

4 Rashodi za nabavu nefinancijske imovine planirani u iznosu od 382.854 EUR planiraju se ovim izmjenama smanjiti za iznos od 154.900 EUR na iznos od 227.954 EUR zbog izmjena u postupcima realizacije nabave nefinancijske imovine do kraja 2024. godine.

Rashodi za nabavu nefinancijske imovine odnose se na rashode za nabavu licence, uredske opreme i namještaja, komunikacijske opreme, medicinske i laboratorijske opreme te opreme za ostale namjene.

**PRIJENOS SREDSTAVA IZ PRETHODNE I U SLJEDEĆU GODINU**

Sukladno Zakonu o proračunu i Zakonu o izvršavanju državnog proračuna namjenski prihodi i primici te vlastiti prihodi koji nisu iskorišteni u prethodnoj proračunskoj godini prenose se u proračun tekuće godine na zahtjev proračunskog korisnika.

Temeljem članka 14. Zakona o izvršavanju Državnog proračuna Republike Hrvatske za 2024. (NN 149/23), proračunski korisnici dužni su Zahtjev za prijenos neutrošenih prihoda dostaviti Ministarstvu financija kako bi neutrošeni prihodi bili raspoloživi za korištenje.

Slijedom navedenog, neutrošeni prihodi Instituta za vode „ Josip Juraj Strossmayer“ iz 2023. u iznosu od 1.947.368 EUR preneseni su u 2024. godinu.

1. **POSEBNI DIO**

Djelatnost Instituta za vode „ Josip Juraj Strossmayer“ je provedba monitoringa površinskih, uključujući i priobalnih voda te podzemnih voda kao i laboratorijskih poslova, izrada stručnih podloga za izradu strategije upravljanja vodama, plana upravljanja vodnim područjima, plana upravljanja rizicima od poplava i višegodišnjih programa gradnje vodnih građevina, izrada znanstvenih, studijskih i analitičkih podloga za potrebe upravljanja vodama, provedba i drugih znanstvenih istraživanja u području upravljanja vodama, obavljanje poslova izrade znanstvenih i stručnih analiza nacrta zakona i provedbenih propisa, obavljanje poslova međunarodne suradnje u području upravljanja vodama, te priprema i provedba međunarodnih projekata vezanih za upravljanje vodama, obavljanje poslova izrade modela vrednovanja učinkovitosti poslovanja isporučitelja vodnih usluga te izrada izvještaja i analiza o tome, izobrazba državnih službenika te drugih zaposlenika u javnom sektoru i gospodarstvu u području upravljanja vodama, izrada drugih znanstvenih, studijskih i analitičkih podloga, te obavljanje poslova vještačenja u području upravljanja vodama.

**A937001 ADMINISTRACIJA I UPRAVLJANJE**

Zakonske i druge pravne osnove:

* Zakon o proračunu
* Zakon o izvršavanju Državnog proračuna Republike Hrvatske za proračunsku godinu
* Zakon o vodama
* Zakon o javnoj nabavi
* Strategija upravljanja vodama

Najveći troškovi Instituta vezani su uz monitoring kvalitete voda, koji je jedna od ključnih aktivnosti. U skladu s člankom 50., stavkom 6. i člankom 212., stavkom 21. Zakona o vodama (NN 66/19., 84/21., 47/23.), Institut za vode Josip Juraj Strossmayer prati stanje površinskih, uključujući priobalne, i podzemnih voda te donosi plan monitoringa temeljen na propisanim standardima.

Smanjenje financijskog plana za 2024. godinu, koje iznosi 1.519.000,00 EUR, ostvareno je prilagodbom dinamike realizacije postojećih ugovora